CELEX: 32007R0166
Language: hu
Date: 2007-02-16 00:00:00
Title: A Bizottság 166/2007/EK rendelete ( 2007. február 16. ) egyes áruk Kombinált Nómenklatúra szerinti besorolásáról

21.2.2007   
            
            
               HU
            
            
               Az Európai Unió Hivatalos Lapja
            
            
               L 52/3
            
         
      A BIZOTTSÁG 166/2007/EK RENDELETE
   
   (2007. február 16.)
   egyes áruk Kombinált Nómenklatúra szerinti besorolásáról
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a vám- és a statisztikai nómenklatúráról, valamint a Közös Vámtarifáról szóló, 1987. július 23-i 2658/87/EGK tanácsi rendeletre (1) és különösen annak 9. cikke (1) bekezdésének a) pontjára,
   mivel:
   
               (1)
            
            
               A 2658/87/EGK rendelethez csatolt Kombinált Nómenklatúra egységes alkalmazása érdekében szükséges az e rendelet mellékletében említett áruk besorolásáról szóló intézkedések elfogadása.
            
         
               (2)
            
            
               A 2658/87/EGK rendelet meghatározta a Kombinált Nómenklatúra értelmezéséről szóló általános szabályokat. Ezeket a szabályokat kell alkalmazni bármely más olyan nómenklatúrára vonatkozóan is, amely részben vagy egészben a Kombinált Nómenklatúrán alapul, vagy azt bármilyen további albontással egészíti ki, és amelyet valamely más közösségi rendelkezéssel hoznak létre az árukereskedelemhez kapcsolódó tarifális és más intézkedések alkalmazása céljából.
            
         
               (3)
            
            
               Az említett általános szabályok értelmében az e rendelet mellékletében található táblázat 1. oszlopában leírt árukat, a 3. oszlopban feltüntetett indokok alapján, a táblázat 2. oszlopában feltüntetett KN-kódok alá kell besorolni.
            
         
               (4)
            
            
               Szükséges rendelkezni arról, hogy a Közösségi Vámkódex létrehozásáról szóló, 1992. október 12-i 2913/92/EGK tanácsi rendelet (2) 12. cikkének (6) bekezdése értelmében a tagállamok vámhatóságai által kibocsátott, és az ezzel a rendelettel nem összhangban lévő, az áruk Kombinált Nómenklatúrába történő besorolására vonatkozó kötelező érvényű tarifális felvilágosítást a jogosult három hónapos időszakon belül továbbra is felhasználhatja.
            
         
               (5)
            
            
               Az e rendeletben előírt intézkedések összhangban vannak a Vámkódex Bizottság véleményével,
            
         ELFOGADTA EZT A RENDELETET:
   1. cikk
   A melléklet táblázatának 1. oszlopában leírt árukat a Kombinált Nómenklatúrában a táblázat 2. oszlopában feltüntetett KN-kódok alá kell besorolni.
   2. cikk
   A 2913/92/EGK rendelet 12. cikkének (6) bekezdése értelmében a tagállamok vámhatóságai által kibocsátott, az ezzel a rendelettel nem összhangban lévő, kötelező érvényű tarifális felvilágosítás három hónapos időszakon belül továbbra is felhasználható.
   3. cikk
   Ez a rendelet az Európai Unió Hivatalos Lapjában való kihirdetését követő huszadik napon lép hatályba.
   
      Ez a rendelet teljes egészében kötelező és közvetlenül alkalmazandó valamennyi tagállamban.
      Kelt Brüsszelben, 2007. február 16-án.
      
         
            a Bizottság részéről
         
         László KOVÁCS
         
         
            a Bizottság tagja
         
      
   
   
      (1)  HL L 256., 1987.9.7., 1. o. A legutóbb az 1930/2006/EK rendelettel (HL L 406., 2006.12.30., 9. o.) módosított rendelet.
   
      (2)  HL L 302., 1992.10.19., 1. o. A legutóbb az 1791/2006/EK európai parlamenti és tanácsi rendelettel (HL L 363., 2006.12.20., 1. o.) módosított rendelet.
   
      MELLÉKLET
      
                  Árumegnevezés
               
               
                  Besorolás
                  (KN-kód)
               
               
                  Indokolás
               
            
                  (1)
               
               
                  (2)
               
               
                  (3)
               
            
                  
                              1.
                           
                           
                              Kiskereskedelmi forgalom számára kiszerelt tisztálkodási árucikkeket tartalmazó készlet, amely a következőkből áll:
                              
                                          —
                                       
                                       
                                          egy pohár
                                       
                                    
                                          —
                                       
                                       
                                          egy szappantartó
                                       
                                    
                                          —
                                       
                                       
                                          egy henger alakú fogkefetartó és
                                       
                                    
                                          —
                                       
                                       
                                          egy folyékonyszappan-adagoló.
                                       
                                    A folyékonyszappan-adagoló egy műanyag pumpával felszerelt kerámia tartóedényből áll. A többi árucikk kerámiából készült.
                              Mindegyik árucikk azonos formatervezésű.
                              Tisztálkodási árucikként történő felhasználásra valók.
                              (Lásd a fényképet) (1)
                              
                           
                        
               
                  6912 00 50
               
               
                  A besorolást a Kombinált Nómenklatúra értelmezésére vonatkozó 1., 3.b) és 6. általános szabály, valamint a 6912 00 és a 6912 00 50 KN-kódok szövege határozza meg.
                  A bemutatott tisztálkodási árucikkek a 3.b) általános értelmezési szabály alapján készletet alkotnak.
                  A kerámia alapanyag szerint kell besorolni, ami a készlet lényeges jellemzőjét adja.
               
            
                  
                              2.
                           
                           
                              A következőkből álló árucikk:
                              
                                          —
                                       
                                       
                                          egy műanyag WC-ülőke tetővel
                                       
                                    
                                          —
                                       
                                       
                                          egy elektromechanikusan mozgatható permetező és
                                       
                                    
                                          —
                                       
                                       
                                          egy elektrotermikus készülék.
                                       
                                    A termék több funkciót végez el, úgy mint vízmelegítés, vízpermetezés és felületszárítás.
                           
                        
               
                  8516 79 70
               
               
                  A besorolást a Kombinált Nómenklatúra értelmezésére vonatkozó 1., 3.c) és 6. általános szabály, valamint a 8516, 8516 79 és 8516 79 70 KN-kódok szövege határozza meg.
                  A termék különböző alkotórészekből álló összetett árucikk. Minden alkotórész különböző vámtarifaszám alá sorolandó (mint műanyag tisztálkodási áru a 3922 vtsz. alá, mint elektromechanikus háztartási permetező készülék a 8509 vtsz. alá, és mint elektrotermikus berendezés a 8516 vtsz. alá).
                  Egyik alkotórész sem adja a termék lényeges jellemzőjét.
                  Következésképpen a terméket a 3.c) általános szabály rendelkezéseivel összhangban a 8516 vtsz. (az egyaránt szóba jöhető vámtarifaszámok közül számsorrendben az utolsó) alá kell besorolni.
               
            
                  
                              3.
                           
                           
                              Az alábbiakból álló készülék:
                              
                                          —
                                       
                                       
                                          egy AM/FM rádióműsor-vevőkészülék
                                       
                                    
                                          —
                                       
                                       
                                          7-sávos erősítő
                                       
                                    
                                          —
                                       
                                       
                                          egy digitális hangprocesszor
                                       
                                    
                                          —
                                       
                                       
                                          egy videoátalakító (konverter) és
                                       
                                    
                                          —
                                       
                                       
                                          egy távirányító.
                                       
                                    A terméket otthoni audio- és videoszórakozásra tervezték.
                              A készülék különböző forrásokból (pl. DVD-lejátszó, műholdvevő, kazettás-lejátszó, videofelvevő) származó jeleket képes fogadni.
                              A hangjeleket dekódolhatja és digitális/analóg átalakítókhoz (konverterekhez) továbbíthatja az erősítés előtt.
                              A készülék a videojeleket a hangjelekkel szinkronizálja. A videojeleket erősítheti a jobb képminőség elérése érdekében.
                           
                        
               
                  8527 99 00
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a XVI. Áruosztályhoz tartozó Megjegyzések 3. pontja, valamint a 8527 és 8527 99 KN-kódok szövege határozza meg.
                  A XVI. Áruosztályhoz tartozó Megjegyzések 3. pontja értelmében az összetett gép fő funkcióját adó alkotórész a rádióműsor-vevőkészülék.
                  A hangerősítés és -feldolgozás, valamint a videoszinkronizálás és -erősítés a rádióműsor vételi funkcióval összehasonlítva csak másodlagos funkcióknak számítanak.
                  Következésképpen az összetett gépet rádióműsor-vevőkészülékként a 8527 99 00 KN-kód alá kell besorolni.
               
            
                  
                              4.
                           
                           
                              Új, kompressziós gyújtású, dugattyús, belső égésű motorral működő, több mint 20 t össztömegű, háromkerekű gépjármű.
                              A jármű vezetőfülkével ellátott, motorral felszerelt gépjárműalvázból áll.
                              Bemutatáskor nincs felszerelve sem szállítószerkezettel sem mezőgazdasági géppel.
                           
                        
               
                  8704 23 91
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, a 87. Árucsoporthoz tartozó Megjegyzések 3. pontja, valamint a 8704, a 8704 23 és a 8704 23 91 KN-kódok szövege határozza meg.
                  Nem sorolható a 84. Árucsoportba az olyan vezetőfülkével ellátott, motorral felszerelt gépjárműalváz, amelyre különböző, (vele teljes gépi egységet nem alkotó) szállítószerkezet vagy mezőgazdasági gép rögzíthető.
                  Ezeket a termékeket a 87. Árucsoporthoz tartozó Megjegyzések 3. pontjával összhangban a 8704 vtsz. alá kell besorolni.
                  Lásd még a 8432, a 8704 és a 8705 vámtarifaszámokhoz tartozó magyarázatokat.
               
            
                  
                              5.
                           
                           
                              Új, kompressziós gyújtású, dugattyús, belső égésű motorral működő, több mint 20 t össztömegű, háromkerekű gépjármű.
                              A jármű vezetőfülkével ellátott, motorral felszerelt gépjárműalvázból áll. Az alvázra mezőgazdasági célokra használt szilárd anyagokat szóró gépet (munkagépet) rögzítettek.
                              A jármű közúton is közlekedhet.
                           
                        
               
                  8705 90 90
               
               
                  A besorolást a Kombinált Nómenklatúra értelmezésére vonatkozó 1. és 6. általános szabály, valamint a 8705, a 8705 90 és a 8705 90 90 KN-kódok szövege határozza meg.
                  A jármű nem minősül a 8432 vtsz. alá tartozó önjáró, kerekes gépnek, mert a motorral felszerelt gépjárműalvázra többféle munkagép rögzíthető.
                  Mivel a vezetőfülkével ellátott, motorral felszerelt gépjárműalváz és a munkagép nem alkotnak teljes gépi egységet, a jármű a 8705 vtsz. alá tartozó, különleges célra szolgáló gépjárműnek minősül.
                  Lásd még a 8432 és a 8705 vámtarifaszámokhoz tartozó magyarázatokat.
               
            
         
      
         (1)  A fénykép csupán tájékoztató jellegű.